 

 **Szalonköröm építő verseny**

 **VERSENYKIÍRÁS**

 **Időpont:** 2016. május 22.

 **A verseny időtartama:** 60 perc

**Bővebb információ:**

Kovács Gabó (kovacs.gaboca@gmail.com);

Misi Angelika (iskola@elitecosmetix.com);

Telefonszám: 70/7742611

A verseny mindenki számára nyitott, nincs kezdő vagy haladó kategória. A versenyen szalon körmök készítése a feladat, melyhez kizárólag Crystal Nails anyagok használhatóak.

**Részvételi feltételek:**

* A versenyen bárki indulhat, aki kézápoló- és műkörömépítő szakképesítéssel rendelkezik.
* A versenyen kizárólag Crystal Nails alapanyagokkal lehet dolgozni (A felhasználandó anyagok listáját kérjük mellékelni, a verseny helyszínén a regisztrációval együtt leadni. Ez az anyagok ellenőrzése miatt szükséges)

**Általános szabályok:**

* A verseny mindenki számára nyitott, nincs kezdő vagy haladó kategória.
* A versenyen szalon körmök készítése a feladat, melyhez kizárólag Crystal Nails anyagok használhatóak.
* A versenyzők felelőssége a megfelelő modellválasztás - minden versenyző a saját modelljével dolgozik.
* Amennyiben valamilyen sérülés található a modell kezén, azt nem áll módunkban figyelmen kívül hagyni.
* A modell semmilyen ékszert, órát nem viselhet, nem lehet a kezén és alkarján (könyékig) más ismertető jegy sem, mint tetoválás, látványos heg, stb. Erre a verseny tisztasága miatt van szükség.
* A versenyzők nem érhetnek a modellekhez az eligazítás kezdetétől a verseny kezdetéig, illetve a versenyidő lejárta után.
* A verseny vége után a modellek nem hagyhatják el a versenyterületet a rendezők engedélye nélkül.
* A mobiltelefonokat a modelleknek és versenyzőknek is ki kell kapcsolni a verseny és a zsűrizés teljes ideje alatt.
* A versenyzők és modelljük az általunk biztosított Crystal Hungarian NailArt Cup pólóban legyenek - a rendezvény teljes ideje alatt.
* A verseny helyszínén a Crystal Nails minden versenyzőnek biztosít: fehér pamut törölközőt, papírtörlőt, szemetest, asztalt, két széket, egy hálózati csatlakozót.

**Versenykiírás:**

* Egy kezet kell elkészíteni! Minden ujjat körömágyhosszabbítással és fehér francia véggel kell elkészíteni. A hüvelyk és a kisujjat pirosra kell lakkozni. Zselés építés esetén piros színű színes zselé vagy Royal zselé is használahtó.
* A piros lakk vagy a zselé csillám mentes legyen.
* A köröm formája egységesen szalon mandula legyen.
* Az építéshez használahtó anyagok színe: cover, fehér, clear, átlátszó v építő rózsaszín
* A zsűri a verseny előtt ellenőrzi a modellek körmeit.
* Előkészítés megengedett, de előkészítő anyag nem lehet a körmön!
* A köröm teljes hossza a körömágy és a szabadszél arányában- 2/3-1/3 a mosolyvonal legmélyebb pontjától mérve. (ha a körömágy hossza 14 mm, akkor a szabadszél hossza 7 kell legyen) A zsűri ezt ellenőrzi!
* Fedőfény használata megengedett porcelán köröm esetén TILOS! Zselés köröm esetén bármilyen fedő top zselé használható.
* Olaj, krém használható, de nem maradhat nyoma a kész versenymunkán.
* A cél természetes hatású körmök kialakítása.
* A verseny ideje 60 perc.
* A zsűri pontozza az elkészített munka kidolgozottságát, a színek harmóniáját a modell kezével, a szín egységes fedését, a körmök formáját, felületét, az anyaghasználatot, van-e anyagmaradék, a mosolyvonal ívét, éles vonalát, vonalvezetését.
* Kizárólag Crystal Nails alapanyagokból készíthető a köröm.

**Zsűrizés szempontjai:**

* Anyaghasználat: A bőrön alapanyag nem lehet, az anyag a bőrhöz közel, de egyenletes távolságra legyen, anyagfelhordás egyenletes, élzárás, vékony, esztétikus vastagság
* Forma: A körmök formája egységes legyen.
* Hossz: A körmök hosszának, egymáshoz viszonyítva természetes hatású legyen.
* Mosolyvonal: Minden körmön azonos formájú, tiszta, éles vonal, mely teljesen szimmetrikus. Nincs benne árnyék, vagy egyenetlenség. A mosolyvonal sarokpontjai egyvonalban, pontban végződnek. Az ív igazodjon a köröm formájához, a természetes mosolyvonal ívét is követheti, de minden ujjon egységes legyen.
* Cuticula terület: Nincs vágás a bőrön. Az anyag nem ér a bőrhöz, és nincs anyaghiány.
* Köröm alatti terület: Nincs anyag, reszelék, olaj vagy krém maradék, vagy egyéb maradvány.
* Köröm felszín: Sima, egyenletes, reszelőnyom mentes felszín legyen.
* Fényesség: Egyenletes és magasfényű legyen. Matt területektől mentes.
* Összkép: Első benyomás. A munka tisztasága. A 10 köröm egységesen hogy mutat. Illik-e a kézhez a kész köröm? Látható sérülés, munka kidolgozottsága, a munka színvonala.